Izaskun Urkijo Alijo

Izaskun Urkijo Alijo (Gasteiz) euskal arkitektoa eta arte zinematografikoare zuzendaria da.

 Biografia 
Gasteizen jaio zen, lau anai-arreben artean bigarrena. Bere aitaren abizena Orozkokoa da jatorriz, eta bere ama Galiziakoa, Filipinetako birraitona baten ondorengoa, Galiziako meategietan lan egitera migratu zuena.

Gasteizko Toki Eder Ikastolan  egin zituen lehen mailako ikasketak, D mailan, eta solfeoa, musikaren teoria eta kantua ikasi zituen Gasteizko Jesus Guridi Kontserbatorioan. Arkitektura ikasi zuen eta ondoren Hirigintza diplomatura egin zuen. Gainera, Ondare Eraikiaren Kudeaketa eta Berrabilitazio Integraleko Master Ofiziala (UPV/EHU) eta Eraikingintzaren eta Hirigintzaren Efizientzia eta Iraunkortasuneko Master Ofiziala (UPV/EHU) egin zituen. Bioeraikuntzaren gaiari ere heldu dio.
 Ibilbide profesionala 
Arkitekturari dagokionez, arkitekturak naturarekin duen harremana ikertzeari ekin zion, eta Mina egiten du izeneko artikulua argitaratu zuen Aldiri aldizkarian: arkitektura eta abar, Kosta ahala kosta izeneko monografikoan, 2010ean.

Era berean, 2019an, Iranzu Lekue artistarekin batera, Bidearen Aztarnak proiektua aurkeztu zuen, antzinako "Vasco-Navarro" trenbidearen ohiturak eta espazioak berreskuratzeko. Kontsultatua: 2024-01-18

Arkitekto gisa jardun zuen, Paul Urkijo zinema-zuzendariaren, bere anaiaren, enkargua onartu zuen arte, Errementari film luzean arte zuzendari gisa lan egiteko, nahiz eta hainbat film laburretan lanak eginak zituen. Publizitatearen arloan ere lan egiten du.

 Ibilbide zinematografikoa 
Hasi zen Paul Urkijorekin, bere anaiarekin, laburmetraietan zuzendari artistiko lan egiten, baina Errementari filma egin zuenetik hainbat pelikuletan lan egin du. Horietako azkenengoak, 20.000 especies de abejas eta Sobre todo de noche izan dira.

Bestalde, 2023ko irailean, Bueu Zinemaldiko solasaldian parte hartu zuen, 20.000 especies de abejas filma proiektatu aurretik. Garai hartan, pelikula hori Espainia Oscarretan ordezkatzeko hiru film aurre-hautagaietako bat izan zen.

 Filmografia 
Zinemako lanak hauek dira:

 Zuzendari artistiko gisa 

 Film laburrak, dokumentalak eta telebista 

 Jugando con la muerte, Paul Urkijorena (2011)
 El bosque negro, Paul Urkijorena (2014)
 Goazen, EITBren programa, 5. denboraldia, 13 atal (2018-2019)
 God Doesn't Forgive Me (dokumentala) (2018)
 Jainkoak ez dit barkatzen (dokumentala (2018)
 Ama (Mother),Josu Martinezena  (2018)
 Jugando con la muerte (2018)
 Dar-Dar (2020)
 Polvo somos (2020)
 El carné (2021)
 Hitzak (2022)
 Hado (2023)

 Film luzeak 

 Errementari, Paul Urkijorena (2017)
 Gure oroitzapenak (Destierros), film luze kolektiboa (bi kapitulu) (2018)
 Nora, Lara Izagirrerena , Goya 2022 sarietarako hautagaia, zuzendaritza artistikoko atalean (2019)
 Ane, David Pérez Sañudorena (3 Goya) (2020)
 Retrato de mujer blanca con pelo cano y arrugas. 2022 Goya Sarietako zuzendaritza artistikoaren saria irabazteko hautagaia izan zen, Itziar Sagastirekin batera.
 20.000 especies de abejas, Estibaliz Urrexolarena, Berlinen aurkeztua (2023)
 Sobre todo de noche, Víctor Iriarterena, Venezian estreinatua (2023), Arabako CSC Films enpresak koproduzitua.
 Bizkarsoro, Josu Martinezena, 5 film laburrez osatua (2024) 

 Hona hemen beste lan batzuk (zinematografiaren alorrean ere bai): 

 SKYLIN3S, diseinatzaile kontzeptuala (2019)
 Irati, Paul Urkijokoa, aire-gozagarria (2022)

 Sariak eta aintzatespenak 

 Arte Zuzendaritzaren aipamen berezia 16. Buenos Aires Rojo Sangre Jaialdian (BARS)
 Donostiako Tabakalera Kultura Garaikidearen Nazioarteko Zentroan 2021ean egindako Arte eta Eszenografia Topaketa Profesionalean parte hartzea.
 2022an Espainiako Zinema Akademiako kide izendatu zuten.
 Orainaldian, Laissez Fairen, dokumentalean parte hartu zuen. Horretan 12 elkarrizketa egin dizkie euskal kultura-sortzaile gazteei (2018).
 Benito Ansola sarien VII. edizioko epaimahaia 2023an

 2024ko Goya Sarien zuzendaritza artistikoaren kategoriako izendapena, Estibaliz Urresola Solagurenek 20.000 especies de abejas pelikulan egindako lanagatik..

 2024ko Gaudi Sarietarako izendapena,  Estibaliz Urresola Solagurenen 20.000 especies de abejas pelikulan egindako lanagatik. «XVI Premios Gaudí».  Kontsutltaua: 2024-01-17

 Erreferentziak 

[[Kategoria:Urte ezezagunean jaiotakoak]]
[[Kategoria:Emakumea]]

 Kanpo estekak
“Lekeition Zinea Gara” lelopean, euskal zinea nagusi gaurtik domekara 
Irati filmaz eta Goya sariez Izaskun Urkijorekin: Frontoietako hormetara iritsi da Irati; laster aretoetara
Izaskun Urkijo Alijo: «Zentral bat harmonian jarri Naturarekiko; hilkutxa-euskarri sortu...»

 ‘Bizkarsoro’ filma, Euskal Herriko zazpi lurraldeetan ikusgai

 '20.000 especies de abejas', Goya Sarietarako nominazio gehien lortu dituen filma

Kategoria:Gasteiztarrak
Kategoria:zinema zuzendariak
Kategoria:Emakume arkitektoak
Kategoria:Zuzendari artistikoak